ཡིན་ནའང་གཞུང་ངོས་ནས་ད་དུང་མི་དམངས་ཚོའི་རྣ་རྩར་ནགས་ཚལ་སྲུང་སྐྱོབ་ཅེས་ཁོར་ཡུག་དང་ནགས་ཚལ་སྲུང་སྐྱོབ་བྱེད་མདོག་སྟོན་པ་ངོ་ཚ་ཨང་།ནགས་ཚལ་ཧ་ཅང་གལ་ཆེན་ཡིན་ཏེ་ནགས་ཚལ་ཇེ་ཉུང་ལ་སོང་ཚེ་ཆར་ཆུ་དེ་ལྟར་ཇེ་ཉུང་ལ་འགྲོ་བ་དང་ཆར་ཆུ་ཇེ་ཉུང་ལ་སོང་དུས་རླུང་གཡུག་པ་དེ་ལྟར་ཇེ་མང་ལ་སོང་ནས་བྱེ་མ་དང་ས་རྡུལ་དེ་ལྟར་ཇེ་མང་ལ་འགྲོ་སྲིད།བྱེ་མ་དང་ས་རྡུལ་ཇེ་མང་ལ་སོང་ན་མཐར་རང་བྱུང་སྐྱེ་ཁམས་ཁོར་ཡུག་བྱེ་ཐང་དུ་གྱུར་པ་རེད།འོན་ཀྱང་ང་ཚོས་མི་སེརཁེ་ཕན་ཆུང་ངུ་ཞིག་གི་ཆེད་དུ་ནགས་ཚལ་གཅོག་འབྲེག་བྱེད་པ་དང་སྡོང་བོ་བརྐུས་ཏེ་བཙོང་བ་སོགས་ནི་གནས་སྐབས་ཀྱི་སྒོར་རྡོག་འགའི་ཡོང་འབབ་ལས་ཅི་ཡང་མེད་མོད།ཡིན་ནའང་རང་གི་བུ་རབས་ཚ་རྒྱུད་ལ་འཚོ་གནས་སྟོང་དུ་འཇུག་པ་ནི་བསམ་བློ་ཞིག་གཏང་ནུས་ཚེ་ཡིད་ལ་མི་ཤོང་བའི་གལ་ཆེན་གྱི་བྱ་གཞག་ཅིག་ཡིན།